কবিতার ফাঁসি

<div style="border-style: outset; border-width: 10px; padding: 30px; background: rgb(252, 255, 243) none repeat scroll 0% 0%; width: 600px; text-align: justify; -moz-border-radius-topleft: 8px; -moz-border-radius-topright: 8px; -moz-border-radius-bottomright: 8px; -moz-border-radius-bottomleft: 8px; border-spacing: 0px; border-collapse: separate; font-family: Comic Sans MS; font-size: 13pt; -moz-background-clip: -moz-initial; -moz-background-origin: -moz-initial; -moz-background-inline-policy: -moz-initial; color: red;">  কবিতার ফাঁসি  মাহ্‌মুদুল হক ফয়েজ

একটু পরেই শহরের ঠিক মধ্যখানে একটি কবিতাকে ফাঁসিতে ঝুলানো হবে । কবিতার অপরাধ, কবিতা নারীকে সুন্দর এবং ফুলকে পবিত্র বলেছিলো । কবিতার অপরাধ, কবিতা প্রজাপতির ডানায় ডানায় ফুলের রেনু ছড়িয়ে দিতে চেয়েছিলো । কবিতার অপরাধ, কবিতা জ্যোৎস্নার শরীর মেখে মেখে বাঁশিতে নতুন একটি সুর তুলতে চেয়েছিলো । কবিতার অপরাধ, কবিতার বাঁশির সুরে সুরে কাল ভ্রমর গুলো শষ্য ক্ষেতে ক্ষেতে পরাগায়নে ব্যস্ত হয়ে উঠেছিলো ।

গতরাতে এর জন্য প্রতিবাদ সভা হয়ে গেছে ; আকাশের তারা এবং চাঁদ মৌন মিছিল করতে করতে পৃথিবী প্রদক্ষীণ করে গেছে । সকালে একদল প্রজাপতি শিশিরের মধ্যে রেনুর স্লোগান ছড়িয়ে দিয়ে গেলো । আকাশে একদল মেঘ প্লেকার্ড হাতে প্রতিবাদ সভায় ছুটে এসেছিলো । ছুটতে ছুটতে ওরা ক্লান্ত হয়ে কেঁদেছিলো খুব- কান্না, নদী ও ঝর্ণা হয়ে সমুদ্রে চলে গেছে ।

একটু পরেই শহরের ঠিক মধ্যখানে একটি কবিতাকে ফাঁসিতে ঝুলানো হবে । ফাঁসির উৎসব দেখতে নারী ও নারীর খোঁপায় করে ফুলেরা আস্তে আস্তে গুরুগম্ভীর ভাবে আসবে ।

কবিতার ফাঁসি হয় গেলে নারী ও ফুলেরা কবিতার হীম শীতল শরীর আকাশের নীল গেলাব দিয়ে ঢেকে জ্যোৎস্নার খাটিয়ায় করে নিয়ে যাবে ।

তারপর ওরা অনন্তকালের জন্য কবিতাকে ওদের হৃদয়ের মধ্যখানে রেখে দেবে । অবশেষে নারী ফুল জ্যোৎস্না প্রজাপতি এরা সবাই মিলে লিখবে একটি নতুন ছন্দবদ্ধ সুন্দর কবিতা ।

উৎসর্গ :- স্বৈরাচারির হিংস্র আক্রোসে যে সকল সূর্য সন্তানেরা সত্য সুন্দরের জন্য জীবন আত্মহুতি দিয়েছিলো, তাদের বিদেহী আত্মার প্রতি উৎসর্গকৃত ।

--Foez 14:32, 14 September 2010 (UTC)